Lav et referat af nedenstående tekst:

Tekst:
Opdatering: Danske Regioner sår tvivl om tallene fra Sundhedsministeriet. De henviser til den beregnede ventetid på behandlinger på sundhedsportalen MitSygehusvalg.dk. Tallene fra hjemmesiden stemmer ikke overens med tallene fra ministeriet. Begge tal kan derfor ses i tabellen nederst i artiklen. Skal du have foretaget en øjenoperation, har det tilsyneladende stor betydning, hvor i landet du bor. I Region Nordjylland er ventetiden på eksempelvis en operation på tåreapperatet 240 dage, mens man i Region Hovedstaden kun skal vente 33 dage på den samme operation. Omvendt er ventetiden på en operation på øregang kortest i Region Nordjylland, 64 dage, mens den er længst i Region Sjælland med en ventetid på 201 dage. Som tallene indikerer, er der store forskelle på ventetiderne til forskellige typer af operationer. Det viser en opgørelse sendt fra Sundhedsministeriet til Folketingets Sundhedsudvalg. - Det er derfor, vi ikke kan have fem sundhedsvæsener. Patienterne har samme rettigheder, uanset hvor i landet de bor. Sygehusene skal i større udstrækning tage patienterne i hænderne og hjælpe dem andre steder hen, såfremt de ikke selv har mulighed for at behandle dem, siger sundhedsminister Ellen Trane Nørby (V) til Berlingske. - Samlet set går det i den rigtige retning Sundhedsordfører for Socialdemokratiet, Flemming Møller Mortensen, medgiver, at ventetiderne er for lange på nogle områder, men han understreger samtidig, at man glemmer at se på det samlede billede. - Mangler der bare en enkelt læge eller to, så kan det få en hel region til at ligge dårligt i statistikken på et enkelt område. Men samlet set går det i den rigtige retning. Der er historisk lave ventetider på operationer og behandling i Danmark, og det er godt for patienterne, siger Flemming Møller Mortensen (S). De store forskelle i ventetider har fået sundhedsminister Ellen Trane Nørby til at slå et ekstra slag for, at sundhedsvæsenet bør samles til ét sundhedsvæsen - netop som regeringen foreslog med sit nyligt præsenterede sundhedsudspil. Flemming Møller Mortensen mener dog ikke, at det vil gøre en forskel. - Vi skal sørge for, at de fem regioner fortsætter med at arbejde rigtig godt sammen, sådan at patienten, der står og skal have en øjenoperation, reelt bliver taget i hånden og vejledt til, hvornår man kan få en operation, hvis man bliver hjemme i Nordjylland, og hvornår kan man få den, hvis man vil tage turen til Sønderjylland, siger Flemming Møller Mortensen.

Referat:
Forskellene på operationsventetider fra region til region er store. Ventetiden for en øjenoperation er længst i Nordjylland og kortest i Region Hovedstaden. Omvendt er ventetiderne på øreoperationer kortest i Nordjylland.